**Előterjesztés**

**Szombathely Megyei Jogú Város Közgyűlése**

**Jogi és Társadalmi Kapcsolatok Bizottsága 2019. április 24-i ülésére**

**Javaslat a színházi feladatok ellátására kötött megállapodás módosítására**

Az önkormányzat költségvetéséről szóló 5/2019. (IV.1.) rendelet 9. sz. melléklete (Kulturális ágazat, média kiadásai) a Weöres Sándor Színház Nonprofit Kft. (a továbbiakban: Színház) támogatását az alábbiak szerint tartalmazza:

önkormányzati támogatás: 275.800.000,- Ft

központi támogatás: 208.400.000,- Ft

összesen: 484.200.000,- Ft

Az egyes adótörvények uniós kötelezettségekhez kapcsolódó, valamint egyes törvények adóigazgatási tárgyú módosításáról szóló 2018. évi LXXXII. törvény 2019. január 1-jével hatályon kívül helyezi a társasági adóról és az osztalékadóról szóló 1996. évi LXXXI. törvény (a továbbiakban: Törvény) 22. §-ának, illetve 24/A. §-ának azon rendelkezéseit, amelyek az előadó-művészeti szervezetek támogatása alapján lehetővé teszik adókedvezmény, illetve adójóváírásra jogosító adó-felajánlás alkalmazását. Ennek okán 2019. évtől nem tehető adófelajánlás az előadó-művészeti szervezetek javára.

Tekintettel arra, hogy a Színház költségvetésében jelentős mértéket képviselt a társasági adóból (a továbbiakban: Tao) származó bevétel (2018. évben mintegy 92 millió forint), Önkormányzatunk a bevételkiesés összegével növelte a Színház 2019. évi költségvetésében az önkormányzati támogatás összegét annak biztosítékául, ha a Színház a Tao-támogatás helyett bevezetésre kerülő központi többlettámogatásból nem részesülne.

A Színház a többlettámogatási igényhez szükséges pályázatot (93,7 millió forint összegben) a Kulturális Államtitkárság részére határidőben benyújtotta, a befogadásról értesítést kapott, de a többlettámogatásról döntés még nem áll rendelkezésre.

Amennyiben a Színház részére a többlettámogatás a kívánt mértékben megítélésre kerül, úgy az önkormányzat költségvetéséről szóló rendelet soron következő módosítása folyamán a Színház önkormányzati támogatásának eredeti előirányzata (275.800.000,- Ft) 92 millió forint összeggel csökken.

Fenti módosításon túlmenően szükséges a természetes személyek személyes adatainak kezeléséről, védelméről és az adatok szabad áramlásáról szóló adatvédelmi szabályozás (a továbbiakban: GDPR) feladatainak finanszírozására vonatkozóan is rendelkezni.

Figyelembe véve a Színház működését, valamint az adott évad sajátosságait, a Szombathely Megyei Jogú Város Önkormányzata és a Weöres Sándor Színház Nonprofit Kft. (a továbbiakban: Színház) között 2008. január 11. napján létrejött, a színházi feladatok ellátásáról szóló megállapodás - az Önkormányzat kötelezettségeit tartalmazó fejezete - 4. pontja helyébe az alábbi rendelkezés lép:

„4. A Színház 2019. évi támogatásának ütemezése

* 1. A Színház 2019. évi előirányzata 484.200.000,- Ft, amelyből önkormányzati támogatás: 275.800.000,- Ft, központi támogatás: 208.400.000,- Ft. 2019. március hónapig az önkormányzat részéről 96.800.001,- Ft átutalásra került.

Maradvány: 387.400.000,- Ft.

Ebből 92 millió forint összeg ütemezése közgyűlési döntést igényel, figyelembe véve a Tao-támogatás helyett bevezetett központi többlettámogatás összegét. Az önkormányzati támogatás összege annak megfelelően változik, hogy részesül-e központi többlettámogatásban a Színház, illetve annak mértéke nem éri el, kiteszi vagy meghaladja a 92 millió forintot.

Fentiek okán, továbbá figyelembe véve a Színház működését, az adott évad sajátosságait, a fennmaradó 295.399.999,- Ft összeg folyósítását az Önkormányzat az alábbi részletekben teljesíti a Színház részére:

Támogatási összeg

2019. április (közgyűlést követően) 35.000.000,-

2019. május 5. napjáig 39.000.000,

2019. június 5. napjáig 39.000.000,-

2019. július 5. napjáig 39.000.000,-

2019. augusztus 5. napjáig 39.000.000,-

2019. szeptember 5. napjáig 39.000.000,-

2019. október 5. napjáig 39.000.000,-

2019. november 5. napjáig 20.000.000,-

2019. december 5. napjáig 6.399.999,-

összesen: 295.399.999,-

* 1. A Színház részére a GDPR feladatok ellátásának fedezetére 1.651.000,- Ft összeget (ebből 2018. évre 1 havi, 2019. évre 12 havi) biztosít az Önkormányzat 2019. május 5. napjáig, amely az önkormányzat 2019. évi költségvetéséről szóló rendelet soron következő módosításával kerül átcsoportosításra a „Weöres Sándor Színház Nonprofit Kft. önkormányzati támogatása” tételsorra.

Bankszámlaszám: 11747006-20213273-00000000

Kormányzati funkció: 082020 – színházak tevékenysége.”

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2019. április „ ”

**/: Koczka Tibor :/**

**HATÁROZATI JAVASLAT**

**…../2019. (IV.24.) JTKB számú határozat**

1./ A Bizottság a „Javaslat a színházi feladatok ellátására kötött megállapodás módosítására” c. előterjesztést megtárgyalta és javasolja a Közgyűlésnek, hogy a színházi feladatok ellátására 2008. január 11. napján kötött megállapodásnak az Önkormányzat kötelezettségeit tartalmazó fejezet 4. pontját az alábbiak szerint módosítsa:

„4. A Színház 2019. évi támogatásának ütemezése

* 1. A Színház 2019. évi előirányzata 484.200.000,- Ft, amelyből önkormányzati támogatás: 275.800.000,- Ft, központi támogatás: 208.400.000,- Ft. 2019. március hónapig az önkormányzat részéről 96.800.001,- Ft átutalásra került.

Maradvány: 387.400.000,- Ft.

Ebből 92 millió forint összeg ütemezése közgyűlési döntést igényel, figyelembe véve a Tao-támogatás helyett bevezetett központi többlettámogatás összegét. Az önkormányzati támogatás összege annak megfelelően változik, hogy részesül-e központi többlettámogatásban a Színház, illetve annak mértéke nem éri el, kiteszi vagy meghaladja a 92 millió forintot.

Fentiek okán, továbbá figyelembe véve a Színház működését, az adott évad sajátosságait, a fennmaradó 295.399.999,- Ft összeg folyósítását az Önkormányzat az alábbi részletekben teljesíti a Színház részére:

Támogatási összeg

2019. április (közgyűlést követően) 35.000.000,-

2019. május 5. napjáig 39.000.000,

2019. június 5. napjáig 39.000.000,-

2019. július 5. napjáig 39.000.000,-

2019. augusztus 5. napjáig 39.000.000,-

2019. szeptember 5. napjáig 39.000.000,-

2019. október 5. napjáig 39.000.000,-

2019. november 5. napjáig 20.000.000,-

2019. december 5. napjáig 6.399.999,-

összesen: 295.399.999,-

* 1. A Színház részére a GDPR feladatok ellátásának fedezetére 1.651.000,- Ft összeget (ebből 2018. évre 1 havi, 2019. évre 12 havi) biztosít az Önkormányzat 2019. május 5. napjáig, amely az önkormányzat 2019. évi költségvetéséről szóló rendelet soron következő módosításával kerül átcsoportosításra a „Weöres Sándor Színház Nonprofit Kft. önkormányzati támogatása” tételsorra.

Bankszámlaszám: 11747006-20213273-00000000

Kormányzati funkció: 082020 – színházak tevékenysége.”

**Felelős:** Dr. Takátsné dr. Tenki Mária, a Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Jordán Tamás, a Weöres Sándor Színház Nonprofit Kft. ügyvezető igazgatója)

**Határidő:** 2019. április 30.